100. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 429 της 19 Οκτ./2 Νοεμ. 1987 (ΦΕΚ Α΄ 192) Όργανα και διαδικασία πειθαρχικής δίωξης εκπαιδευτικού προσωπικού πρωτοβάθμιας και δευτεροβάθμιας εκπαίδευσης. Έχοντας υπόψη: 1.Τις διατάξεις του άρθρ. 16 παρ. ΣΤ΄ εδάφ. 1 και του άρθρ.62 παρ. 7 του Νόμ. 1566/1985 (ΦΕΚ 167 Α΄). 2.Την αριθ. 462/87 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης και Εθνικής Παιδείας και Θρησκευμάτων, αποφασίζουμε: Έκταση Εφαρμογής Άρθρ.1.-Οι διατάξεις του παρόντος εφαρμόζονται: α)Στο εκπαιδευτικό προσωπικό της πρωτοβάθμιας και δευτεροβάθμιας εκπαίδευσης, δημόσιας και ιδιωτικής, στο οποίο περιλαμβάνονται και οι υπηρετούντες στη δημόσια εκπαίδευση με σχέση εργασίας ιδιωτικού δικαίου αόριστου χρόνου, με ωριαία αντιμισθία και οι προσωρινοί αναπληρωτές. β)Στους διευθυντές σχολικών μονάδων και σχολικών εργαστηριακών κέντρων, τους υποδιευθυντές σχολικών μονάδων και υπεύθυνους τομέων σχολικών εργαστηριακών κέντρων. γ)Στους προϊσταμένους των τμημάτων εκπαιδευτικών θεμάτων των διευθύνσεων εκπαίδευσης. δ)Στους προϊσταμένους των διευθύνσεων και γραφείων εκπαίδευσης και των γραφείων φυσικής αγωγής. ε)Στο εκπαιδευτικό προσωπικό του άρθρ. 21 παρ. 2 του Νόμ. 1304/1982. στ)Στους σχολικούς συμβούλους της πρωτοβάθμιας και δευτεροβάθμιας εκπαίδευσης. Πειθαρχική δικαιοδοσία Άρθρ.7.-1.Το Π.Δ. 243/86 (ΦΕΚ 117-Α΄) καταργείται από τη δημοσίευση του παρόντος. 2.Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος δ/τος. (Αντί για τις σελ. 162,05(α)-162,081) Σελ. 162,05(β) Τεύχος 1151-Σελ. 91 Εκπαιδευτικοί Λειτουργοί εν γένει 32.Β.β.100 Άρθρ.2.-Την πειθαρχική δικαιοδοσία στο προσωπικό του προηγούμενου άρθρου ασκούν: α)Οι πειθαρχικοί προϊστάμενοι. β)Τα πειθαρχικά συμβούλια. Πειθαρχικοί Προϊστάμενοι Άρθρ.3.-Οι πειθαρχικοί προϊστάμενοι για το προσωπικό του άρθρ. 1 είναι: α)Ο Υπουργός ή Υφυπουργός του Υπουργείου Εθνικής Παιδείας και Θρησκευμάτων  για όλο το προσωπικό του άρθρ. 1 ανεξάρτητα από βαθμό. β)Ο Γενικός Γραμματέας του Υπουργείου Εθνικής Παιδείας και Θρησκευμάτων για το προσωπικό υπό στοιχ. α΄, β΄ και γ΄ του άρθρ. 1. γ)Ο Νομάρχης ή ο αναπληρωτής του για το προσωπικό του νομού ή νομαρχιακού διαμερίσματος των στοιχ. α΄, β΄, γ΄, δ΄ και ε΄ του άρθρ. 1. δ)Ο προϊστάμενος της διεύθυνσης πρωτοβάθμιας ή δευτεροβάθμιας εκπαίδευσης για το προσωπικό του νομού ή νομαρχιακού διαμερίσματος των στοιχ. α΄, β΄ και γ΄ του άρθρ. 1 και για τους εκπαιδευτικούς που σύμφωνα με το άρθρ. 16, περίπτ. Γ΄, παρ. 2 του Νόμ. 1566/1985 αποσπώνται σε αναγνωρισμένα ελληνικά σχολεία της αλλοδαπής, εκτός από τα τακτικά και αναπληρωματικά μέλη των κεντρικών και περιφερειακών υπηρεσιακών συμβουλίων. ε)Ο προϊστάμενος του γραφείου πρωτοβάθμιας ή δευτεροβάθμιας εκπαίδευσης για το προσωπικό της περιοχής του γραφείου των στοιχ. α΄ και β΄ του άρθρ. 1 εκτός από τα τακτικά και αναπληρωματικά μέλη των κεντρικών και περιφερειακών υπηρεσιακών συμβουλίων. στ)Στην περίπτωση, που έχει συγκροτηθεί διοικητικός τομέας πρωτοβάθμιας και δευτεροβάθμιας εκπαίδευσης πειθαρχικός προϊστάμενος αντί του Γενικού Γραμματέα είναι ο Ειδικός Γραμματέας (άρθρ. 28 του Νόμ. 1558/85). Αρμοδιότητες πειθαρχικών προϊσταμένων Άρθρ.4.-Οι πειθαρχικοί προϊστάμενοι, που προβλέπονται από τις διατάξεις του άρθρ. 3 , μπορούν να επιβάλλουν την ποινή της επίπληξης και την ποινή του προστίμου. Την ποινή του προστίμου την επιβάλλουν με τις εξής διακρίσεις: α)Ο Υπουργός και ο Υφυπουργός μέχρι και τις αποδοχές τριών μηνών. β)Ο Γενικός Γραμματέας μέχρι και τις αποδοχές δύο μηνών. γ)Ο Νομάρχης και ο Ειδικός Γραμματέας μέχρι και τις αποδοχές ενός μήνα. δ)Οι λοιποί πειθαρχικοί προϊστάμενοι μέχρι και τις αποδοχές μισού μήνα. Πειθαρχικά Συμβούλια Άρθρ.5.-1.Τα πειθαρχικά συμβούλια κρίνουν: α)σε πρώτο βαθμό και β)ύστερα από έφεση, σύμφωνα με τις κείμενες διατάξεις. 2.Τα πειθαρχικά συμβούλια επιλαμβάνονται της πειθαρχικής υπόθεσης μόνο μετά από παραπομπή και μπορούν να επιβάλλουν οποιαδήποτε πειθαρχική ποινή κατά τις ισχύουσες διατάξεις. 3.Η παραπομπή στα αρμόδια πειθαρχικά συμβούλια ασκείται από τους πειθαρχικούς προϊσταμένους, που προβλέπονται από τις διατάξεις του άρθρ. 3 και για το προσωπικό της πειθαρχικής τους δικαιοδοσίας. Άρθρ.6.-Για θέματα που δε ρυθμίζονται από τις διατάξεις αυτού του Π.Δ/τος, εφαρμόζονται ανάλογα οι διατάξεις του πειθαρχικού δικαίου των δημοσίων διοικητικών υπαλλήλων. 